இதனிடையே, இறுதிப் போட்டியில் பொதுமக்கள் வாக்களித்ததில், அதிக வாக்குகள் ரமணியம்மாளுக்கே கிடைத்ததாகத் தகவல்கள் உலா வந்துகொண்டிருக்கின்றன. கடைசிச் சுற்றில் பப்ளிக் வாக்கெடுப்பு நடத்தப்படும் இந்த மாதிரியான ரியாலிட்டி ஷோக்களில், எந்த அடிப்படையில் வெற்றியாளரைத் தீர்மானிக்கிறார்கள் என்பது புரியாத புதிராகவே இருந்துவருகிறது. 'நடுவர்கள் வழங்கிய மதிப்பெண்கள் குறைவாக இருந்தாலும், பப்ளிக் வாக்களிப்பு அடிப்படையில் தேர்வுசெய்தோம்' என சில சேனல்களில் வெற்றியாளரைத் தேர்ந்தெடுத்தது, கடந்த காலத்தில் நடந்திருக்கிறது.